ค่าโง่ “โฮปเวลล์” ดอกบาน! รัฐ-คมนาคมส่อต้องอุ้ม “รฟท.” จ่ายอ่วม 2.5 หมื่นลบ.
ค่าโง่ “โฮปเวลล์” ดอกบาน! รัฐ-คมนาคมส่อต้องอุ้ม “รฟท.” จ่ายอ่วม 2.5 หมื่นลบ.
ค่าโง่ “โฮปเวลล์” ดอกบาน! รัฐ-คมนาคมส่อต้องอุ้ม “รฟท.” จ่ายอ่วม 2.5 หมื่นลบ.โดยจันทร์นี้ (29 เม.ย.) จะเสนอกระทรวงคมนาคมรับทราบ ก่อนชงครม.พิจารณาต่อไป
26 เม.ย. 2562

วันนี้(26เม.ย.62) นายเอก สิทธิเวคิน รองผู้ว่าการรถไฟแห่งประเทศไทย (รฟท.) เปิดเผยก่อนการประชุมบอร์ด รฟท.เพื่อกรณีการชดใช้ค่าเสียหายโครงการโฮปเวลล์ ว่า วงเงินล่าสุดที่ต้องชำระคือ 2.5 หมื่นล้านบาท แบ่งเป็นเงินต้น 1.2 หมื่นล้านบาท และดอกเบี้ย 1.3 หมื่นล้านบาท ตามเงื่อนไขคิดค่าดอกเบี้ยย้อนหลังปีละ 7.5% นับตั้งแต่วันที่บอกเลิกสัญญาปี 2540 – 2541
สำหรับผู้รับผิดชอบมี 3 กลุ่ม คือ รัฐบาล กระทรวงคมนาคม และ รฟท.ขณะนี้อยู่ระหว่างแบ่งสัดส่วนการรับภาระหนี้ของแต่ละฝ่าย แต่สุดท้ายรัฐบาลก็ต้องช่วยชำระหนี้ก้อนนี้ ตามประมวลกฎหมายมาตรา 43 แห่ง พ.ร.บ.การรถไฟแห่งประเทศไทย ที่ระบุว่า ถ้ารายได้มีจำนวนไม่พอสำหรับรายจ่ายดังกล่าว และการรถไฟแห่งประเทศไทยไม่สามารถหาเงินชดเชยทางอื่น รัฐพึงรับผิดชอบเท่ากับจำนวนเงินที่ขาด อย่างไรก็ตามจะต้องเร่งจ่ายเงินให้กับคู่กรณีภายใน 180 วันตามที่ศาลมีคำสั่ง
ด้าน นายกุลิศ สมบัติศิริ ประธานคณะกรรมการการรถไฟแห่งประเทศไทย (รฟท.) กล่าวว่า ก่อนหน้านี้ตั้งแต่รับตำแหน่งประธานบอร์ด ตั้งแต่ปี 2561 ไม่เคยได้รับรายงานเรื่องคดีโฮปเวลล์ ทำให้บอร์ดไม่มีการเตรียมการมาก่อน ส่วนแนวทางการชำระหนี้นั้นจะขอฟังข้อมูลทั้งหมดก่อน เพราะไม่สามารถที่จะสรุปได้ ซึ่งต่อรอให้คณะกรรมการรถไฟฯ พิจารณาก่อนเสนอให้หน่วยงานที่เกี่ยวข้องพิจารณาต่อไป
อย่างไรก็ตาม แนวทางยังคงต้องรอการพิจารณาจากบอร์ดการรถไฟก่อน เบื้องต้นจะเสนอให้กระทรวงคมคมร่วมจ่ายหนี้ด้วย อย่างไรก็ตาม ในวันจันทร์นี้ (29 เม.ย.) จะมีการเสนอให้กระทรวงคมนาคมรับทราบ ก่อนที่วันอังคาร (30 เม.ย.) จะเสนอให้คณะรัฐมนตรี (ครม.) พิจารณาต่อไป